
Oatis compertum est L. Sullam, quum dictator annis 673 — 
4/81 — 80 reipublicae Romanae formam commutaret, duo inprimis 
secutum esse, ut tribunorum plebis potestas imminueretur et ut 
senatus augeretur firmareturque potentia et auctoritas. Tribuna- 
tus enim eo tempore summam in licentiam creverat adeoque civi- 
tati pemiciosus evaserat, ut omni quieto reipublicae statui ini- 
micus esse videretur. Eo res pervenerat, ut senatus principatuiti, 
quem optimis temporibus in republica habuerat, retinere non pos- 
set neque, ut antea, providere, ut uno et constanti consilio res 
civitatis administrarentur. Tribuni contra audacius semper et li- 
centius rerum regimen ad se trahebant, contionibus multitudinis 
animos, quoquo volebant, impellentes et in conciliis plebis omnia 
ad suum arbitrium decernentes. Neque facile vim tribuniciam 
sustineri posse, ipse Sulla in primo consulatu (666/88) expertus 
erat, quum Sulpicius tribunus rogatione lata ei imperium belli 
adversus Mithridaten suscepti abrogasset ipsique vim minatus 
esset. Apparebat igitur id ante omnia ei curae före in republica 
constituenda, ut nocendi vis ei magistratui adimeretur. 

Sed ut hoc non dubium est, ita si ad singulas res exami- 
nandas quaestio traducitur, illud incertum atque in magna docto- 
rum hominum contentione est positum, quid quantumque iuris 
de potestate tribunorum detraxerit. Nam scriptores antiqui, ut 
sunt de rebus temporum SuUanorum pauca et manca memoriae 
prodita, plerumque universe et infinite de hac re loquuntur^, et 



^ Velut C i c. leg. 3, 9, 22 Sullam probo, qiii trihunis plebis sua lege 
miuriae faciendae potestateni ademerit, auxilii ferendi reliquerit. Vell. 2, 30 Sulla 
tributiiciae potestatis iniaginem sine re reliquerat. App. B. C. l, 100 f/]v täv 
OYjjjLdp^^oiv ap^^^jv laa xal avstXev åoO-svsoTaTfiv aTCocpYjva*;. Alios locos vide 
apud MoMMSEN, Röm. Staatsrecht, II ^ p. 307 adn. i. 

si qua finite magis et singillatim commemorantur, ea saepe eius 
modi sunt, ut quomodo intelligi debeant, in dubio esse possit; 
quamobrem haud mirum est recentiores scriptores varias inter 
seque diversas de ea re protulisse sententias. Velut quum Caear 
dicit^ Sullam nudata omnibus rebus tribunicia potestate tamen 
intercessionem liberam reliquisse, forsitan aliquis coniecerit, id quod 
revera a Petero factum est^, sic Sullam constituisse, ut tribuni 
cetera omnia iura amitterent, intercessionem plane talem, qualem 
antea habuissent, retinerent. Sed tamen constat neque cetera 
omnia iura Sullam iis ademisse neque intercessionem integram 
reliquisse, nam hane quoque finibus angustioribus circumscripsit, 
etsi qui illi fines fuerint, non satis certe cognovimus. Sunt auteni 
verba illa in contione, quam Caesar ad milites cohortandos ani- 
mosque eorum incitandos habuit, dictumque illud vult, ab ini- 
micis suis, qui tum Romae dominarentur, non solum suum hono- 
rem esse deminutum, sed etiam tribunis plebis tantas illatas esse 
iniurias, quantas ne a Sulla quidem accepissent. In oratione ita 
in invidiam eorum, in quos invehitur is qui dicit, exaggerata non 
sunt singula verba premenda, sed ex tota rerum cohaerentia et 
ex mente scribentis vel dicentis iudicandum, quantum iis sit in 
historia fidei tribuendum. Similiter ex loco quodam Cluentianae 
Ciceronis ^, ubi L. Quinctius tribunus plebis a. 680/74 primus 
dicitur post dominationem Sullanam populum ad contionem convo- 
casse ibique de republica dixisse, multi sunt^, qui collegerint 
Sullam tribunos iure contiones habendi privasse; revera autem 
nihil aliud his verbis significari necesse est, nisi fracta ac debili- 
tata potestate tribunicia animum tribunos voluntatemque defe- 
cisse multitudinem, ut ante, concitandi, Quinctium autem primum 
silentium illud tribunicium rupisse pristinamque consuetudinem 
quodammodo revocasse; quae loci interpretatio haud scio an 
nunc plerisque probetur. 

Sed de intercessione tribunorum deque eorum iure contio- 



^ Caes. B. C. i, 7. cfr. i, 5. 

■^ Peter, Röm. Gesch. II*, p. 122. 

^ C i c. Clu. 40, no. 

* Velut RuBiNO, de tribunicia potestate, p. 34—36; Rein, Real-Enc. 
VI, p. 21 12; Drumanx, Gesch. Roms II, p. 484; Becker, Handb. d. röm. AI- 
terthumer, II, 2, p. 288. 

nis sine dubio expeditior est diiudicatio; nam ne cogitari quidem 
potest neque tribunus plebis sine iure intercedendi neque sine iure 
contionis magistratus romanus, certe non is, qui ex maiorum nu- 
mero erat aut maioribus illis honore atque iure quodam modo par. 
Difficilius est dictu magisque in controversia positum, quid Sulla 
de tribunorum potestate legum ferendarum constituerit quoque 
modo ius eorum circumscripserit rogatione lata et concilio plebis 
convocato plebiscita faciendi, quibus omnis civitas teneretur. At- 
que eorum, qui recentioribus temporibus de historia Romanorum 
et antiquitatibus scripserunt, antiquiores omnes in ea sententia 
fuerunt, ut Sullam hoc ius tribunorum sustulisse iudicarent^ , ad 
id obtinendum auctoribus maxime usi Livio (Ep. 89) et Appiano 
(B. C. I, 59). Huius sententiae adversarius exstitit (1846) Th. 
MOMMSEN ^, qui Sullam negavit tribunis ademisse ius legum fe- 
rendarum, sed tantummodo ita id ius circumscripsisse, ut leges 
ferrentur de senatus sententia; cavisse igitur, ne tribuni leges fer- 
rent, nisi ita, si senatus, antequam rogarentur, eas ratas habu- 
isset. Eandemque sententiam tuetur atque defendit in libris, quos 
postea edidit, velut in inscriptionum latinarum corpore, in historia 
rerum romanarum, in libro de iure publico Romanorum ^. Ad 
quod probandum maximo ei argumento est, quod etiamnunc in ti- 
tulo quodam servatum exstare docet plebiscitum de Termessibus 
tribunis plebis nonnullis de senatus sententia rogantibus 
factum anno 683/71, i. e. eo tempore, quo leges Sullae atque in- 
stituta valerent necdum ad pristinum ius tribunicia potestas esset 
restituta. Et cum huius plebisciti testimonio coniungit, quod apud 
Appianum (B. C. i, 59) scriptum legitur, Sullam lege cavisse, ne 
tribunis plebis liceret rogationes ad plebem ferre, nisi antea se- 
natui probatae essent; ita enim ius tribunorum plebisque in le- 
gibus ferendis atque iubendis idem factum esse atque ante legem 
Hortensiam a. 467/287. Nam quod sententiae suae firmamentum 
in eo positum voluit, quod Cicero in descriptione magistratuum 

1 Velut Drumann, Gesch. Roms, II, p. 484, cfr 438 (in vita Sullae descri- 
benda); Becker, Handb. des röm. Alterth. II, 2, p. 288; Niebuhr, Vorträge 
iiber röm. Gesch. II, p. 383. 

- Zeitschrift fur die Alterthumswissenschaft. 1846, p. 105—7. 

^ C. I. L. I, p. 115; Röm. Gesch. II ^ p. 350, ubi argumenta eius bre- 
vissime comprehensa reperiuntur; Röm. Staatsr., 11^, p. 312. 

romanorum, quam proposuit de leg. 3, 4, 10, haec de tribunis 
habet : tribunis, quos sibi plebes rogassit, ius esto cum patribiis 
agendi, idem ad plebem, quod oesus erit, fermtto, apparet hoc 
argumentum non satis magnam vim ad persuadendum habere, 
neque ipse eam rem magno in discrimine videtur posuisse. Quae 
verba si per se spectantur, nihil probant aliud, nisi Ciceronem 
hoc ius tribunis concedendum putasse; quid autem Sulla fecerit, 
ne sic quidem certo argumento sunt, si cum hoc loco componi- 
tur eiusdem Ciceronis in libris de legibus de Sulla iudicium ^ . 

Argumentis a Mommseno allatis, fortasse etiam tanti viri 
auctoritate effectum est, ut haec sententia longe plurimis his tem- 
poribus probaretur. Namque eam amplexi sunt Rein, Lange, 
Herzog, Karlowa, Neumann, Willems ^, alii. Neque tamen 
desunt, qui adversentur, ZUMPT, Peter, Ihne, Madvig ^. Ex 
quibus unus Zumptius uberius contra disputare instituit, recte ille 
quidem in plerisque, quae quidem ab eo tractata sint, in nonnullis 
tamen, ut mihi videtur, minus feliciter nec sine incertis coniec- 
turis. Quamobrem haud sine fructu erit fortasse, si quis denuo 
in quaestionem rem vocaverit. 



I. 



Sullam tribunis ius legum ferendarum ademisse duabus maxi- 
me ex rebus colligitur, ex certo ac definito auctorum testimonio 
locis illis quidem paucissimis, ubi certe ac definite rem narrant, 
Liv. ep. 89 et App. B. C. i, 59, et ex consideratione eorum, quae 
de condicione tribunatus, qualis per proximum decennium fuerit, 



* C i c. leg. 5, 9, 22, quem locum supra attulimus p. i, not. i. 

2 Rein, Real-Enc. VI, p. 2112; Lange, Röm. Alterthumer III ^ p. 126; 
Herzog, Geschichte und System der römischen Staatsverfassung I, p, 512, cfr 
502; Karlowa, Röm. Rechtsgeschichte I, p. 228; Neumann, Geschichte Roms 
während des Verfalles der RepubHk I, p. 517—18, cfr. p. 607; Willems, Lc 
Senat de la république romaine I, p. 104—5. 

'^ ZuMPT, Criminalrecht der römischen Republik II, i p. 3ioseqq., p. 433 
—6; Peter, Römische Geschichte II**, p. 122; Ihne, Römische Geschichte V, 
p. 415—16; Madvig, Den romerske Stats Forfatning og Förvaltning I, p. 202, 
390-1. 

memoriae sunt prodita. Atque ex auctorum testimoniis gravis- 
simum sine dubio est id quod habet periocha Liviana; nam si 
ex locis, quales sunt ille Caes. B. C. i, 7: »Caesar nudata om- 
nibus rebus tribunicia potestate tamen intercessionem liberam 
reliquit», nihil pro certo concludere licet, quum manifestum sit 
scriptorem rem in maius augere potuisse et revera auxisse, ni- 
hil tamen causae est, quin illud, quod plane et simpliciter dicit 
is, qui periocham scripsit Livianam, potestatem tribunorum plebis 
vmiuit et tus omne legtim fereiidarum ademit, ex narratione Livii 
recte excerptum sit^. Si vero SuUa non plane et aperte tribunos 
hoc iure privavit, sed ita, ut ambagibus quibusdam ad rem ob- 
tinendam uteretur, cur existimandum est aut Livium formam le- 
gis et perscriptionem non re,cte litteris mandasse, aut eum, qui 
periocham composuit, aliam scripturam substituisse, pro eo ut 
longe faciliorem simplicioremque viam eligeret veram exscribendi? 
Appianum vero (B. C. i, 59) existimandum est tradidisse, Sul- 
lam concilia plebis sustulisse; sed quum hic locus haud dubie 
difificultatibus quibusdam laboret neque de eo interpretando om- 
nes idem sentiant, ad eum infra redeundum erit. 

Deinde vero de Sulla ita existimandum esse satis docet 
historia decem illorum annorum, qui secuti sunt. NuUam enim 
legem a tribunis rogatam videmus per totum illud temporis spa- 
tium, quo leges Sullanae et quae ille de tribunorum iure sanxerat 
immutata manebant. Ac tamen vix uUus praeteriit annus inde a 
dictatura a Sulla deposita usque ad consulatum Pompeii et Crassi, 
quum tribunicia potestas restituta est, quin tentatum sit, ut acta 
Sullae rescinderentur. Per id tempus tribuni ipsi acrius semper 
instabant, ut amissa sibi potestas redderetur; cuius rei statim 
peractis sollennibus, quibus exsequiae Sullae sunt celebratae, ini- 
tium factum est. Nam tribuni mox Lepidum consulem adierunt 
(676/78), a quo uno in hac re aliquid sperare poterant, petentes, 
ut tribuniciae potestati restituendae daret operam, sed Lepidus 
tum videtur condicionem repudiasse, quamquam anno insequenti, 



^ F. Heyer, qui de periochis Livianis scripsit (Fleckcisens Jahrb. f. klass. 
■Phil. 1875, p. 645 seqq.), quamquam eum, qui illas scripsit, non solum negli- 
gentiae arguit, sed etiam interdum ea, quae a Livio essent narrata, corrupisse 
dicit, tamen plerumque eum iisdem verbis uti atque eum, cuius librorum sum- 
mas composuit, et raro tantum de suo aliquid addidisse concedit (p. 651). 

quum vi et armis res no vas moliretur, inter alia hoc quoque se 
perfecturum pollicitus est. Anno Sj^lyS similia postulabantur 
a Sicinio tribuno, contra quem quum consules ab eo in contionem 
producti dixissent, consilium peremptum est. Postero anno 679/75 
Qu. Opimius populum concitare perrexit; qui legem suasit a C. 
Aurelio Cotta consule latam, ut iis, qui tribuni fuissent, alios 
capere magistratus liceret, quod SuUa prohibuerat. Lex perläta 
est, qua re initium factum est ad pristinum rerum statum, 
qui ante SuUam fuerat, redeundi. Tum 680/74 comperimus L. 
Quinctium tribunum plebis enixe operam dedisse, ut et potestas 
•tribunicia restitueretur et iudiciorum ratio ita, ut populäres vel- 
lent, constitueretur abrogatis legibus Sullanis, sed ut a proposito 
desisteret, per L. Lucullum consulem adductus est. Insequens 
annus 681/73 C. Licinium Macrum tribunum plebis habuit; is 
suffragante C. lulio Caesare, tum admodum iuvene, qui popu- 
larium causam amplexus est, auctor fuit tribuniciae potestatis re- 
stituendae, nec tamen quidquam profecit, etsi ad placandos alie- 
natos hominum animos lege quadam frumentaria ab consulibus 
lata desideriis plebis satisfactum est. Denique acerrimus causae 
popularis propugnator exstitit plurimumque perfecit M. Palicanus 
tribunus plebis a. 683/71. Is rem eo adduxit, ut Cn. Pompeius, 
qui nuper ab Hispania victor redierat, causam tribunorum susci- 
peret; quo factum est, ut lege postero anno 684/70 a Pompeio 
et Crasso lata iura omnia, quae ante Sullam habuissent, tribunis 
plebis redderentur^. 

Videmus igitur tribunos his decem annis summa ope labo- 
rasse, ut potestatem amissam recuperarent ; videmus eos nobi- 
libus magnum metum obtulisse ab iisque temptando, criminando,^ 
in indicium vocando, quibusque aliis artibus id fieri posset, vexa- 
tos. Neque tamen a tribunis ultra contiones processum est, ve- 
hementissimas interdum ac turbulentissimas, sed rogationes tri- 
bunorum nuUas cognovimus. Quidquid in hac re ad populum 
rogatum est, patricii semper magistratus rogaverunt; quod ipsum 
ut fieret, tribuni contionibus effectum volebant. Et Aurelia lex et 



* Non opus esse duximus uniuscuiusque rei, de qua supra diximus,, 
auctores antiquos afferre, sed legentes delegamus ad Drumannum, Langeum, 
alios recentiores scriptores, qui adscriptis antiquorum auctoritatibus res horum 
temporum composuerunt. 

Pompeia de tribunicia potestate a consulibus rogatae sunt. At- 
que etiam ceterae leges, quibus commodis plebis consultum est, 
non tribunos habent auctores, id quod exspectandiim erat et, si 
pristinus mos servatus esset, sine dubio factum esset, sed consu- 
les, ut Lepidi rogationes a. 6^6' j^, ut lex Cassia Terentia frumenta- 
ria a. 681/73. Consulares quoque alias leges horum annorum cog- 
nitas habemus, legem Aureliam a. 679/75 a C. Cotta latam de 
iudiciis privatis, aliam legem Aureliam M. Cottae consulis a. 
680/74, qua haec, quae superiore anno erat perlata, abrogata est, 
legem Corneliam a. 682/72 de pecunia, quam Sulla emptoribus bo- 
norum remiserat, exigenda, eam quoque ad acta SuUana rescin- 
denda pertinentem, legem Gelliam Corneliam eiusdem anni 682/72, 
qua Pompeio potestas civitatem dandi permissa est. Reperimus 
igitur, ut recte a Mommseno dictum est^, leges consulares de mi- 
noribus rebus ad procurationem reipublicae pertinentibus, de quibus 
et ante id tempus et postea tribuni ad plebem ferre solebant. 

Cur autem ita factum esse putamus .^ Quae causa est, ut 
consulares tantummodo leges habeamus, nullas tribunicias .^^ Nul- 
lam profecto aliam invenire possumus, quam quod tribunis nul- 
lum erat ius legum ferendarum. Ac ne quis forte contra dicat, 
impedimento fuisse tribunis auctoritatem senatus negatam, quod 
ex legibus SuUae, nisi quod ante a senatu comprobatum esset, 
ferre non possent; ne consulibus quidem id licebat iniussu se- 
natus facere sive lege sive more. Ipse Pompeius legem de tri- 
bunicia potestate promulgavit ex auctoritate senatus, etsi satis 
cognitum est haud libenter neque laetis animis senatores legem 
ferri passos esse. Eiusmodi de re scilicet inter factiones certa- 
tum est, et si aegre nonnumquam atque invito senatu impetratum 
est id quod postulabatur, vicit tamen vel potentibus hominibus 
gratificandi vel temporibus serviendi necessitas. Quod vero con- 
sulibus concessum esse scimus, cur non tribunis nonnunquam 
concedi potuit? Atque ea res qualis fuerit, satis manifesto de- 
clarat id, quod a. 680/74 factum esse Cicero narrat ^, L. Quinc- 
tium, acerrimum illum multitudinis concitatorem legumque Sulla- 
narum adversarium, contionibus vehementissimis de corruptis iu- 
diciis questum esse, populum rogationem postulasse, senatum rem 

^ Röm. Gesch. 11^, p. 351 adn. 
2 C i c. Clu. 49, 136—7. 

10 J. M. SUNDÉN 



non repudiasse, sed causa suscepta decrevisse, ut consules, 

rum alter erat L. Lucullus, ea de re ad populum legem fen 

Nimirum nulla postea lex lata est, nam ii, penes quos reruir 

gimen erat, nihil aliud quam rem discussam volebant toturr 

illud de iudiciis quaerendi consilium peremptum, simul ai 

ji invidiae ardor iraque populi defervisset. Sed quum res ita 

\ * cur non Ouinctius ipse de senatus sententia legem fert? App 

< ideo tantum, quod id ei per leges Sullanas non licebat. Nu 

igitur habebant tribuni potestatem legum ferendarum. 



II. 



[j • Opponitur hic ab iis, qui contra sentiunt, plebiscitum i 

r| . de Termessibus anni 683/71. Certe hoc argumentum ad rem 

I ficiendam plane sufficeret, si certum esset et exploratum \ 

legem esse eo anno perlatam vel alio aliquo anno ante restitu 
a Pompeio tribuniciam potestatem; haberemus enim legem tr 
niciam eo tempore, quum Sullae leges valerent, latam et p( 

1 ' tam. Necesse est igitur diligenter examinare, quantum mom 
H. hoc habeat argumentum. 

» • Plebiscitum de Termessibus, cuius fragmentum haud exigi 

^ servatum habemus in tabula aenea incisum^, ut ex praescrij 

■[-I nis parte reliqua apparet, in concilio plebis factum est de sen; 

2 sententia rogantibus tribunis plebis, quorum tres nominantur 
t> Antonius, Cn. Comelius, C. Fundanius; apparet autem pli 
§: fuisse, sed ceterorum nomina videntur excidisse. Confirmai 

ibi iura atque immunitates, quibus antiquitus utebatur Terme: 

maior, urbs Pisidiae, cuius incolae inde ab anno 565/189 i 

citiam cum Romanis habuerant iisque a. 663/91 i. e. ante c( 

^ tum bellum Mithridaticum primum libertas immunitasque conc< 

erat. Hac igitur lege ita constituta est condicio rerum Termes; 
sium bello Mithridatico tertio, ut quod ius quaeque consuet 
inter Romanos et Termessenses ante primum bellum Mithr 



^ C. I. L. I n:o 204, pag. 114. Bruns, Fontes iuris romani antiqui 
IV, p. 85 — 7. Praescriptio legis est haec: C Antonius M. f. Cn. Cormlh 
/. . . . C Fundanius C. f. /r(ib). />/(eb). de s(enatus) s(ententia) plehetn (i 
7I rogaverunt) etc. 

ticum fnisset a. 663/91, eodem iure eademque consuetudine in 
posterum uterentur. Cuius igitur anni hoc plebiscitum est? Ap- 
paret factum esse bello Mithridatico tertio et post kalendas Apriles 
a. 682/72, nam primis legis versibus cautum videmus esse, ut 
beneficia ibi concessa ad eos omnes pertinerent, qui ante eum 
diem cives Termessi fuissent quique ab iis prognati essent pöste 
rosque eorum. Sed quo anno? Si Mommseno credimus iisque, 
qui cum eo stant, a. 683/71, idque duabus de causis. 

Legem, inquit, haud multo post kal. Apriles 682/72 esse 
rogatam necesse est, quia inter eum diem et diem latae legis 
non maius spatium intercessisse consentaneum est, quam quo 
impediretur, ne propter exspectationem legis mox ferendae homines 
a Termesso alieni in eam civitatem adscripti ad commoda illa 
pervenirent. Hoc non satis perspicue dictum esse haud iniuria 
mihi Zumptius^ videtur monuisse; certe nihil habet haec con- 
clusio necessitatis. De statu rerum Termessensium, qualis in 
bello Mithridatico fuerit, nihil quidem compertum habemus, prop- 
ter quod legem ad certum aliquem belli annum referamus ; nam 
quod fuso Mithridate regnoque privato per hiemem anni 684/70 
Lucullo aliquid a bello quietis datum est, quo ad res Asiae com- 
ponendas uteretur ^, vix inde certi quidquam colligitur ad tem- 
pus legis definiendum. Sed apparet ideo sic lege cautum esse, 
ne ii, quibus lege consultum noluerunt, beneficia Termessensibus 
tributa ad se traherent. Si ita est, aeque facile cogitari potest 
atque etiam verisimilius est, paullo longius intercessisse tempus, 
per quod homines externi — quibus de causis scire nimirum non 
possumus — facultatem nacti in urbem immigrandi iura immuni- 
tatesque eius civibus impertitas in suam utilitatem convertere 
potuissent, eosque lege lata huius beneficii expertes factos esse. 
Praeterea in eodem plebiscito paulo infra (I, 21) — si recte locum 
mancum viri docti suppleverunt — commemoratur lex quae- 
dam Gellia Comelia a. 682/72, lex consularis de iisdem Ter- 
messensibus lata, ad quam legem nonnuUa, quae habet plebisci- 
tum Antonium, referuntur. Res autem Termessensium duabus 
legibus duobus deinceps annis latis constitui opus fuisse vix cre- 



^ 1. c. p. 433. 

^ ZuMPT, 1. c. p. 435. Wehrmann, Zur Geschichte des römischen Volks- 
tribunats p. 22. 

dibile est; verisimilius sine dubio paullo longius tempus esse in- 
teriectum. Eademque de causa videtur eorum sententia impro- 
banda, qui in eundem ipsum annum 682/72 plebiscitum Antonium 
collatum volunt^. 

Deinde vero C. Antonium M. f., qui inter legis latores pri- 
mus scriptus est, haud facile alium fuisse ait Mommsen quam C. 
Antonium eum, qui Ciceronis collega in consulatu fuit, filium M. 
Antonii oratoris illius nobilissimi triumvirique patruum. Si ita 
est, inquit, consul fuit a. 691/63, praetor 6^% 1 66, itaque servato le- 
gitimo in magistratibus fungendis intervallo tribunus potest fuisse 
a. 683/71. Recte sine dubio, sed haud minus recte potest fuisse 
tribunus a. 684/70 aut 685/69 aut etiam 686/68: nam biennium 
illud, quod inter diversos magistratus intercedere debebat, ita in- 
terdum definiebatur, ut qui tribunus fuissset a. 6^616^, praetor 
esse posset a. 688/66 ^. Tamen ut haec ratio constet, necesse 
est Antonium non fuisse aedilem. Nam si aedilis fuit, necesse est 
eum hunc magistratum gessisse a. 685/69, et si tum fuit aedilis, 
tribunus plebis post a. 683/71 fuisse non potest. Aedilem eum 
fuisse plerique videntur pro vero sumere ^, mihi vero, ut Zumptio, 
id valde dubium videtur. Ita cur credatur, tres tantum loci afferri 
possunt, Cic. Mur. 19, 40. Plin. H. N. 33, 53. Val. Max. 2, 
4, 6, quibus omnibus locis apparatissimos magnificentissimosque 
ludos eum fecisse traditum est. Unde illa quidem maxime in 
promptu est suspicio eum hos ludos aedilem fecisse. Sed a. 685/69, 
i e. eodem anno quo Cicero, certe curulis aedilis non fuit, Ci- 
cero enim inaedilitate collegam habuit M. Caesonium; neque recte 
Drumannus, quod ex loco Murenianae Ciceronis illud appareat 
eum serius quam Ciceronem ludos suos fecisse, aedilitatem eius 
post a. 685/69 coniecit, nam illud fieri non potest, nisi eum exi- 
stimemus legibus fuisse solutum, ita ut ei remitteretur legitimi 
intervall! necessitas, quod cur factum sit nulla est causa. Sed 



^ Velut DiRKSEN, qui hane legem commentario explanavit (Versuche zur 
Kritik und Auslegung der Quellen des römischen Rechts p. 158); Lange, Röm. 
Alt. II, p. 647, 683; is qui de hac lege scripsit Pauly's Real-Enc. IV, p. 
961, alii. 

2 Vide Mommsen, Röm. Staatsr. P, p. 534. 

3 Velut Drumann, 1. c. I, p. 553, V, p. 329; Haakh, Real-Enc. I, p. 
1 172; etiam Mommsen, Zeitschr. f. die Alterthumswiss. 1846, p. 106, ceteris 
autem in scriptis de aedilitate eius nihil dicit. 

revera nullo modo necessarium est statuere, Antonium ludos suos 
fecisse aedilem; potest etiam fecisse in praetura, praetoris enim 
urbani erat ludorum ApoUinarium cura. 

Quae autem Antonio iuris dicendi vel quaerendi provincia 
in praetura obvenerit, haud certis quidem testimoniis cognitum 
habemus. Si certum esset, id quod vulgo existimant, praetores 
fuisse omnes eos, qui apud Ciceronem in Cluentiana^ dicuntur 
quaestionibus praefuisse, M. Plaetorium, C. Flaminium, M. Cice- 
ronem, C. Orchivium, C. Aquilium, adiecto ex Asconio ^ sexto 
praetore P. Cassio, cuius quaestio erat de maiestate, efficeretur 
Antonium nuUi quaestioni praefuisse, sed alteram utram habuisse 
iurisdictionem. Sed dubitationis aliquid inde exoritur, si duo 
ex iis, Flaminium et Plaetorium, non praetores, sed iudices quae- 
stionis inter sicarios quaesisse existimandum est ^ ; quamquam sic 
mirum quodammodo videtur illa sicae et veneni iudicia aut in 
tres quaestiones distributa fuisse, quarum nulli praetor praeesset, 
aut in quattuor, si unam praetoris fuisse putamus. Sed utut hoc 
est, ex loco illo Murenianae (19, 40), si ipsorum verborum pon- 
dera diligenter examinamus, recte videtur colligi posse, non so- 
lum serius quam Ciceronem ludos Antonium fecisse, sed etiam 
ludos fecisse praetorem. Ibi enim comparatio fit, utri ex duobus 
candidatis maior spes fuerit consulatus adipiscendi, L. Murenae 
an S. Sulpicio Rufo, ex quibus Murena aedilis non fuerat, sed 
praetor magnificentia ludorum conspicuum se fecerat, Sulpicius 
neque aedilitate functus erat neque in praetura ludos ullos fecerat. 
Tum Cicero, delectanty inquit, honwies, inihi crede^ ludi, etiam 
illos qui dissimulant, no7i solum eos qui f atentur; quod ego i7i 
mea petitione sensi. Nani nos quoque habuimus scenavi compe- 
titricem, Quod si ego, qui trinos ludos aedilis feceram, tamen 
Antonii ludis cominovebar, tibi, qui casu Jiullos feceraSj nihil 
huius istam ipsain, quam irrides, arge7tteam scenain adversatam 
putas? Apparet multo magis commode inter se comparari An- 
tonium et Murenam, si statuamus utrumque ludos suos fecisse in 



* C i c. Clu. 53, 147. 

■^ Asc. arg. Corn. p. 52 Kiessl. 

^ MoMMSEN. Röm. Staatsrecht II ^ p. 588, adn. 2 (Cfr Röm. Miinzwescii 
p. 623 adn. 453 et p. 616 adn. 440, ubi eos praetores fuisse censet) et Wehr- 
MANN, Fasti praetorii p. 48 et 50. 

praetura, et quid attinuit addi Ciceronem trinos ludos fecisse at 

i ' /em, nisi ea inesset sententia, Ciceronem aedilem ludos fecij 

\ Antonium non item? Ego, inquit Cicero, hac re te superior en 

; quod trinorum ludorum munere cupiditatem populi expleven 

j aedilis ego quidem, neque ut ille in praetura, neque tanto ap 

i 'r ratu tantoque sumptu, sed tamen causa mihi erat timendi, ne 

! ' sententia res non eveniret propter elegantiam ac splendorem lu 

t rum Antonii; quanto maius inter te et Murenam est discrimei 
] Itaque si Antonius aedilis non fuit, nulla est causa, q 

^ ' tribunatus eius in annum 684/70 conferatur aut in aliquem eori 

^ qui proxime secuti sunt. Neque si compertum habemus, eund 

[ Antonium a. 684/70 a Gellio et Lentulo censoribus senatu r 

'* tum esse , inde concludendum est non posse eum illo anno 

n bunum fuisse ; nam constat eos quoque, qui in magistratu esse 

I ' notae censoriae ignominia affici potuisse, neque desunt exemj 

|l , quamquam nimirum haud multa sunt, e senatu eiectorum vel 

t • legendo praeteritorum non modo aliorum magistratuum ", ver 

j • etiam tribunorum ^. 

t Aliud vero idque firmissimum mihi videtur afferri posse 

y gumentum, cur Antonium a. 683/71 tribunum non fuisse putem 

i sumptum ex alio quodam titulo brevissimo, praeterea ne 

*; ' quidem plene servato*. Ex eo cognoscimus L. quendam Volcei 

? vel Volcatium vel Vinicium — nomen enim ipsum praeter prin 

? ' litteras excidit neque legi potest — curatorem viarum, sive aq 

i rum fuit, ex lege Visellia opus quoddam viae muniendae p 



ft: ^ Asc. in tog. cand. p. 75 Kiessl. 

^i* 2 Velut praetorem eiectum a. 580/174 narrat Liv. 41, 27, 2. Cfr. I 

1 . 28, 18, 4, ubi quaestor a. 54o;2i4 a censoribus equo adempto tribu motus aer 

ä ■ usque factus traditur. 

^ Duo saltem exempla habemus, unum Cn. Tremellii a. 586/168 (L 
45, 15, 9), alterum C. Atinii Labeonis a. 623/131 (Liv. ep. 59. Cic. de de 
47, 123. Plin. H. N. 7, 44, 143). Praeterea Dio Cassius (40, 63) auctor 
Appiuni Claudium censorem a. 704/50 voluisse C. Curionem tribunum pb 
senatu movere, sed a collega esse prohibitum, idemque narrat (37, 9) censc 
anni 690/64 ne senatum legerent, a tribunis prohibitos esse metuentibus, 

% ipsi eicerentur. 

q •* C. I. L. I, N:o 593, p. 171— 2. Titulus est hic: L. V. (trib. 

^ cur. viar. ex lege Visellia de conl. sent. Cn. Corneli, Qu. Marci, L. Hostili, C, 

i toni, C. Fundani, C. Popili, M. Valeri, C. Antt, Qu. Caecili. Opus constai 

viginti uno ntilibus septuaginta duobus. 

fecisse, idque factum esse de collegarum sententia; simul cum 
eo in titulo scripta sunt novem horum collegarum nomina, Cn. 
Comelii, Qu. Marcii, L. Hostilii, C. Antonii, C. Fundanii, C. Po- 
pilii, M. Valerii, C. Antii, Qu. Caecilii. Atque ex iis nominibus, 
quae hic leguntur, tria sunt eadem atque tria illa, quae in prae- 
scriptione plebisciti de Termessibus habemus. Hinc Mommsenus 
satis acute conclusit et decem illos, qui in hoc titulo enumerantur, 
fuisse tribunos plebis, ex quibus unum habuisse curam viarum, 
et tribunos plebis, de quorum sententia illud opus perfectum est, 
eosdem fuisse atque eos, qui de Termessibus rogationem tule- 
runt; quamobrem ex hoc titulo supplendos esse censuit tribunos, 
quorum in plebiscito Termessensi nomina desunt^. Neque dubi- 
tandum videtur, quin hoc recte conclusum sit. Quod si ita est, 
si ab his tribunis plebis, vel nonnullis vel omnibus, lex lata est, 
non possunt fuisse tribuni a. 683/71; nam inter eos non est M. 
Palicanus, quem tamen certis testimoniis confirmatum est eo anno 
tribunum plebis enixe dedisse operam, ut tribunicia potestas re- 
stitueretur, eundemque Pompeium ad rem suscipiendam impulisse 
et ei contionem dedisse, ut in hac re populo se gratificaturum 
ostendendi ei locus esset '^. 

lam vero Palicani tribunatus annus vix alius esse potest, 
quam 683/71 ^, id quod nunc plerique existimant. Constat enim 
eum et extremo anno 682/72 et ex tremo anno 683/71 tribunatum 
gessisse, quod ita demum fieri potest, si eum a. d. IV id. Dec. 
prioris anni magistratum inisse et a. d. V id. Dec. posterioris 
deposuisse statuimus. Decembri mense a. 682/72 Cicero auctor 
est^ eum tribunum plebis in contione questum esse de iniuria 
Sthenio Thermitano Siculo illata, qui causa indicta a Verre rei 
capitalis damnatus esset. Cogitari quidem potest, eam Palicani 
contionem ante solitum tribunatus deponendi ineundique diem 



^ Ceterum quae docuit de cura quadam viarum ex lege Visellia tribu- 
nis plebis demandata, praetermittere possumus, quippe quae ad rem, quam nos 
tractamus, nihil habeant momenti. 

2 Cic. Verr. i, 15, 45. Pseudo-Asc. p. 103, 148 Or. 

^ Cfr Drumann, 1. c. IV, p. 387 adn. 78. Neque dubium videtur, quin 
a vero aberraverint et ii, qui, ut Rubino de trib. pot. p. 16, Willems 1. c. I, p. 
457, ei annum 682/72, et ii qui, ut alii ab eodem Rubinone commemorati, an- 
num 684/70 attribuerunt. 

"* Cit. Verr. II 2, 41, 100. 

habitam esse, sed credibilius est et ordini rerum, qualis a Cice- 
rone exponitur, magis conveniens esse post hunc diem habitam, 
quum kalendis Decembribus Sthenius iudicio esset condemnatus ^ . 
Rursus anno 683/71 extremo tribunum plebis eum fuisse testi- 
monio est Pseudo-Asconius (1. c), qui dicit eum contionem ad- 
vocasse, ubi Pompeius consul designatus se tribuniciam potesta- 
tem restituturum ostendit. Necesse est igitur hane posteriorem 
contionem, cuius Ciceronem quoque auctorem habemus, habitam 
esse primo mense Decembri ante tribunatus deponendi diem. 
Atque omnino quidquid Palicanus operae industriaeque in hane 
causam contulit vel multitudinem instigando vel senatum exagi- 
tando vel Pompeio rem commendando, id omne hoc anno fac- 
tum esse existimandum est. Nam postero anno, ne quis forte 
tum tribunatum eius gestum velit, nuUa opus erat multitudinis 
concitatione ; quum Pompeius semel causam tribunorum suscepis- 
set, nullam esse penes senatum ad resistendum vim facile appa- 
rebat. Praeterea huic temporis definitioni facile conciliari potest 
id quod narrat Valerius Maximus (3, 8, 3), C. Calpumium Pisonem 
consulem a. 6^'j!6y Palicano, tum consulatum petenti, omnem 
eius magistratus adipiscendi spem praecidisse negando se, si 
suffragiis populi creatus esset, eum renuntiaturum. Nam ut lege 
ei liceret a. 688/66 consulem fieri, debebat 685/69 praeturam 
gessisse, quod tum quoque fieri potuit, si tribunus plebis fuit a. 
683/71. 

Quo autem anno hi legis latores, de quibus diximus, tri- 
buni fuerint, non audeo pro certo ponere. Tribunorum, qui an- 
nis 684/70, 685/69, 6%6l62> fuerunt, nulla, quod sciam, nomina 
habemus ex aliis auctoribus cognita; nisi quod Cicero in Pom- 
peiana^, ut exemplis doceat eos, qui tribuni plebis fuissent, anno 
proximo legatos esse potuisse, quattuor tribunos nominat, C. Fal- 
cidium, Ou. Metellum, Qu. Caelium Latiniensem, Cn. Lentulum, 



^ Quod RuBixo (1. c. p. 17 adn. 3) ante Decembrem mensem id esse 
factum putat, quia litterae patris Verris, quae ante kal. Dec. ad Verrem in 
Siciliam pervenissent, post illam contionem scriptae essent, non ita est; neque 
enim dicit Cicero patris litteras ante kal. Dec. scriptas de hac Palicani con- 
tione aliquid habuisse, sed tantum de iis, quae in senatu de causa agitata es- 
sent, filiuni iis littcris certiorem factum. 

- Cic. de imp. Cn. Pomp. 19, 56. 

quos haud multo ante a. 6^7167 tribunos fuisse credendum est. 
Neque eorumj qui in titulo illo C. I. L. I N:o 593 inveniuntur, 
quamquam gentium sunt ceteroquin notarum, praeter C. Anto- 
nium quisquam est, cuius de honoribus postea gestis ceterisque 
vitae casibus quidquam vel certum vel satis probabile statuere 
possimus, nihil certe quod ad eorum tribunatus annum certius 
explorandum aliquid afferat adiumenti. Qu. Caecilium Momm- 
sen coniecit^ esse eum Caecilium Metellum Celerem, qui quum 
in Asia Pompeii legatus fuisset, a. 691/63 praetor, a. 694/60 
consul factus est, cuiusque et in coniuratione Catilinaria oppri- 
menda et in cetera republica administranda praeclaram operam 
Cicero compluribus locis laudat; praeterea is esse potest, qui a 
Cicerone in Pompeiana nominatur Qu. Metellus. Haud aeque 
probabilis mihi videtur coniectura Willemsii ^, Cn. Cornelium 
fuisse Cn. Cornelium Lentulum Marcellinum eum, qui quum fuis- 
set legatus Pompeii in bello piratico, postea alios gessit magi- 
stratus et consul factus est a. 698/56, praeterea oratorem haud 
mediocrem et qui ut Siculorum causae patronus et adiutor a Ci- 
cerone in Vefrinis magno eum honore nominatur^. Nam ut ple- 
beium eum fuisse, non ut ceteros Lentulos patricium, eo quodam- 
modo confirmari videatur, quod fuit septemvir epulonum*, quod 
sacerdotium, si Mommseno credimus, liberae reipublicae tempo- 
ribus plebeii tantum habebant, tamen si anno 684/70 tribunus 
fuisset vel tribunatum petisset, vix credendum est Ciceronem 
illud in Verrinis commemorare omissurum fuisse. Quod vero 
dicit idem fuisse eundem, quem Cicero in Pompeiana Cn. Len- 
tulum appellat, haud negaverim, quamquam nihil inde efficitur, 
quo anno fuerit tribunus plebis. C. autem Antius potest esse 
is C. Antius Restio, qui legem sumptuariam tulit^; quam legem 
haud ita multis annis post Sullam latam in haec ipsa tempora 
incidisse haud incertum est. Ac si credi posset recte in hac 
re vidisse Langeum, qui suspicatus est^ legem Antiam esse la- 



^ C. I. L. I, p. 172. 

2 WiLLEMs 1. c. I, p. 444. 

3 Cic. Div. 4, 13. Verr. II, 2, 42, 105. 4, 24, 53. 
* Cic. har. resp. 10, 21. 

^ Gell. 2. 24, 13. Macrob. Sat. 3, 7, 16 Eyss. 
^ Lange, Röm. Ah. II, p. 671. III, p. 199. 

K. Hum. Vet. Samf. i Upsala. V. j 

tani a. 684, 70, propterea quod eo anno censores in civitate fu- 
erint, a quibus impulsus tribunus aliquis facile existimetur legis 
sumptuariae auctor exstitisse, haberemus certe, unde profecti an- 
num legis definiremus; haec vero coniectura, quamvis per se 
haud improbabilis si t, non in tam firmo fundamento videtur mihi 
posita, ut aliquid pro certo affirmare ausim. Neque omnino id 
nobis proposuimus, ut ipsum tribunatus eorum legisve eius an- 
num finiremus; id tantum probatum voluimus, non esse eum an- 
num ante restitutam tribuniciam potestatem ponendum^. 

Itaque ut rem brevi comprehendam, de plebiscito illo de 
Termessibus duo docuisse nobis videmur, et ea, quae de consilio 
ac voluntate legis cognita habemus, nihil afferre necessitatis, cur 
in annum 683/71, id quod nunc plerique credunt, lex coniciatur, 
et ea, quae de latorum tempore coniectura assequi possumus, ita 
esse comparata, ut diligentius rem consideranti satis appareat 
illos, qui legem tulerunt, eo anno non fuisse tribunos. Haec si 
ita sunt, neque superior annus satis probabilis videtur, sequitur 
legem postea demum latam esse eo tempore, quum tribuni pri- 
stina per Pompeium potestate recuperata rursus ius legum feren- 
darum haberent. 



III. 

Langeus autem, hoc uno plebisciti de Termessibus testimo- 
nio non contentus, alias quoque leges sibi invenire \'isus est, 
quas inter hoc decennium a tribunis plebis rogatas censeat, sed, 
ut facile apparet, infirmioribus etiam rationibus ductus. Quae 
quidem leges in id tempus conferri possent, si certum esset ac 
probatum tribunis tum fuisse legum ferendarum potestatem, sed 
nulla est eas in id tempus conferendi necessitas, si aliae contra 
pugnant rationes. Praeterea ut possunt eae esse tribuni ciae le- 
ges, ita a tribuno rogatas esse nullo modo necessarium est. 

^ Wehrmann, (Zur Geschichte des römischen Volkstribunats. Progr. Stet- 
tin 1887, p. 21 — 22) hos tribunos a. 684/70 fuisse iudicat, sed quia de tribu- 
nicia potestate eorum sentcntiam sequitur, qui tribunis ius quoddam legum 
ferendarum a Sulla concessum putant, modo de senatus sententia fcrrent, ple- 
biscitum illud de Termessibus aut extremo anno 683/71 aut initio anni 684/70 
fictum censet ante restitutam a Pompeio tribuniciam potestatem. 

Quarum legum prima est lex P I au ti a de vi, quam ille a. 
6^61 j% latam esse censet a Plautio quodam tribuno plebis^. De 
hac lege et quae inter eam et aliam legem ei similem Lutatiam 
intercedat ratio, revera plane nihil certi compertum habemus; 
eo magis inter se variant doctorum hominum sententiae^. Ac 
de tempore eius id tantum pro explorato haberi potest, latam 
esse ante a. 691/63, nam tum primum cognovimus iudicium lege 
Plautia esse exercitum, quum Catilina ea lege interrogatus est a 
L. Paullo ^, et postea aliquoties eius nientio fit. Neque plus cog- 
novimus de lege Lutatia, quae a Cicerone duobus locis ^ comme- 
moratur. De tempore harum legum alii sic iudicant, Plautiam 
legem fuisse M. Plautii Silvani trib. pl. a. 665/89, eiusdem qui 
legem iudiciariam tulit et simul cum C. Papirio Carbone legem 
Plautiam Papiriam de civitate sociis danda, Lutatiam vero habuisse 
latorem Qu. Lutatium Catulum consulem a. 6^61 J^. Ac de Plau- 
tia quidem dubitari potest; Lutatiae de tempore recte esse iudi- 
catum documento est, quod ait Cicero ^, eam legem Qu. Catulum 
amiata dissensione civium reipublicae paene extremis temporibus 
tulisse. Quae rerum descriptio in annum 6'j6ly^ et seditionem 
a Lepido motam bene convenit satisque verisimile videtur Catu- 
lum, qui tum nobilium princeps pro causa senatus propugnabat, 
eo anno legem eiusmodi tulisse. Alii vero, auctore maxime Si- 
gonio*^"', negant legem Lutatiam ullam fuisse separatam, sed esse 
latam legem una cum Plautio quodam tribuno plebis, homine ce- 
teroquin plane ignoto, a Qu. Lutatio consule, unde factum esse, 
ut tum Plautius, tum Catulus lator eius appellaretur. Quam sen- 
tentiam Langeus quoque ita amplexus est, ut Plautio tribuno legis 
ferendae auctorem et suasorem fuisse Catulum existimet'. Sed 

^ Laxge, Röni. Alt. III, p. 175. II, p. 666. 

- Disputarunt de his legibus Reix, Real-Enc. VI, p. 2674 seqq.; Orelli, 
Index legum iii Onom. Tull. III, p. 333 — 43, ubi exscripsit disputationem Waech- 
teri, Neues Archiv des Criminalrechts, 13 (1833); Zumpt, Criminalrecht II, i, 
p. 266 — 81; alii. 

^ Sall. C a t. 31. 

•* Cic. Ca el. i, i et 29, 70. 

•* Cic. C a el. 29, 70. 

^' Si gon. de iud. lib. II, c. 53, in Graevii Thes. (Trai. ad Rh. Lugd. 
Bat. 1694), Tom. II, p. 1794. 

' Eadem revera videtur fuisse Sigonii sententia, si quidem (ib. paullo 
infra) dicit legem ex auctoritate consulis Catuli latam. 

neque facile intelligitur, quomodo lex a tribuno et a consule com- 
muniter ferri potuerit, neque potest cogitari eodem anno de ea- 
dem re et tribunum et consulem separatim suani quemque legem 
tulisse, neque si Catulum impulsorem tantummodo et adiutoreni 
Plautius habuit, recte Cicero dicere potuit legem Catulum tulisse. 
Apparet igitur hunc Plautii tribunatum plane in coniectura esse 
positum duasque fuisse de vi leges separatas, Plautiam et Luta- 
tiam. Quarum utra prior, utra posterior sit, non hic est diiudi- 
candi iocus, neque quae inter eas intercesserit necessitudo; illud 
certe manifestum est, nihil allatum esse argumenti, unde pro 
certo concludendum sit, legem tribuniciam eo anno esse ro- 
gatam. 

Alteram legem affert Plautiam de reditu Lepidanorum. 
Hane legem tantum cognovimus ex Suetonii Caes. 5^, qui tra- 
dit eam Caesarem suasisse, et ex Gellio 13, 3, qui idem fere do- 
cet. Cuius de tempore multae sunt ac variae sententiae. Fi- 
schero videtur lata esse a. ^Jjljj statim compressa Lepidi sedi- 
tione, Langeo a. 681/73, Reinio circa a. 684, 70, Drumanno a. 
684/70 aut post id tempus, similiterque Zumptio". Vix credi- 
bile est, antequam bellum Sertorianum compositum esset et Pom- 
peius ex Hispania redisset, veniam atque impunitatem Lepidanis 
esse concessam ; maximeque consentaneum videtur id factum esse 
post compositionem concordiaeque reconciliationem inter partes 
consulatu Pompeii et Crassi 684/70 effectam. Ex Suetonii loco 
id tantum colligitur, legem, quam tribuniciam fuisse nusquam 
definite traditum est, ante quaesturam Caesaris latam esse, quo 
magistratu ille a. 62>6l6^ aut certe non ante 685/69 functus est. 

Porro Langeus iudicavit^ Pompeium a. 67480 et 683/71 
triumphum agere non potuisse, nisi plebiscitis ei datum esset, 
ut quo die triumphans in urbem inveheretur, ei imperium esset. 
Cur autem plebiscitis? Sic quidem fiebat more usitato, sed num 



* Suet. Caes. 5 L. Ciunac uxoris fratri et qui cutii eo civili discordia 
Leptdnni sectiti post necem consults ad Sertorhuu conftigerant, reditwn in civita- 
tern rogatione Platttia confecit, habuitque et ipse super ea re contioneiu. 

2 FiscHER, Römische Zeittafeln, eodemquc modo Ihne, Röm. Gesch. VI, 
p. 14; Lange, Röm. Alt. III, p. 185. II, p. 703; Reik, Real-Enc. IV^, p. 991; 
Drumann, Gesch. Roms III, p. 139; Zumpt, Crim. Recht. II, i, p. 311. 

2 Lange, Röm. Alt. II, p. 678, cfr III, p. 190. 

erat etiam necessarium r Langeus ipse affert exemplum C. Pomp- 
tini, cui a. 700 54 ad eam rem imperium datum est lege prae- 
toria; quae rogatio si contra leges est perlata, non ea causa 
fuit, quod eam praetor tulit, sed quod ante primam diei horam 
res cum populo acta est ^ . lam uero legem, qua Pompeio 674/ 80 
triumphandi causa venia data est Romam cum exercitu redeundi, 
Sulla ipse rogavit^; a qua si diversa fuit ea, quae de triumpho 
est lata, quae est Langei sententia, cur necessarium est eam ha- 
buisse latorem tribunum plebis? 

Denique quod legem V i s e 1 1 i a m , qua tribunis cura quaedam 
viarum data est, Langeus censet^ esse legem tribuniciam a. 682/72, 
quum hane legem non cognoverimus nisi ex titulo illo C. I. L. I 
^'^ 593» ^^ <^uo sup ra disputa vimus, satis apparet, quod eius 
fuerit tempus, plane ex tempore plebisciti Termessensis esse iu- 
dicandum. Nec si necesse est Viselliam esse eo plebiscito anti- 
quiorem, idcirco est in illud decennium, de quo nunc quaerimus, 
conferendum. Praeterea ne illud quidem exploratum est, legem 
eam fuisse tribuniciam. Idemque transferri potest in Willemsii 
sententiam^, qui plebiscitum Antium legibus tribuniciis inter hoc 
annorum spatium latis annumerat. Nam si is C. Antius Restio, 
qui legem sumptuariam vel cibariam tulit ^, idem est atque ille, 
cuius nomen inter latores plebisciti de Termessibus reponendum 
est, quod ille pro certo habet, non plus inde efficitur, quam eius- 
dem anni esse legem Antiam et plebiscitum de Termessibus. 



IV. 

lam veniendum est ad locum illum Appiani B. C. i, 59. 
Ouo loco narratur Sulla in primo consulatu 666/88, quum urbe 
vi potitus esset, ubi populäres duce S. Sulpicio Rufo multa tur- 
baverant, simul cum coUega Qu. Pompeio concilium populi sta- 
tim convocasse, ibique deplorasse et calamitatem civitatis, quae 



^ Dio Ca SS., 39, 65. Lange, 1. c. III, p. 358. 

- Sa 11. apud Cell. 10, 20 (hist. 2, 12 D). Lange, 1. c. III, p. 168. 

^ Lange, Röm. Alt. II, p. 695. 

■* WiLLEMS, Le senat de la rép. rom. II, p. 104. 

"• Vide supra p. 17. 

iain diu in manibus fuisset hominum assentando et blanditiis fa- 
vorem inultitudinis captantium, et miseram suam collegaeque for 
tunam, qui ad se atque rempublicam defendendam vi grassari 
coacti essent. Deinde sequuntur haec: sotjyoövtö ts |xtj8sv étt 
ÄTcpopooXsoTOV se töv S'^[jlov sotpépeaD-a'., vsvö[JLt(3[iévov [lév ootco xotl 
TcdXat, 7rapaXsXo[JLévov 5' åx tuoXXoö, xal rac; ^rstpoTOVtac [itj xata (po- 
Xa^ aXXa xata Xo/ooc, w^ ToXXto? paatXei)^ siaSe, Yt7V£'3t>ai, vojii- 
oavTsc Sta Sooiv toivSs olirs vÖ[jlov ooSéva TCpö rf^c pooX*^^ se tö xXf^- 
-ö-o^ sa(p£pö[JLSvov oISts täc; '/stpoTOviac sv toi^ TcévTjai X7.l -d-paaoTatotc 
avTi T(bv sv Tusptooato^ xal sopooXtof. YtYvofiéva? Swostv Iti OTdaswv a- 
9op(j.d<;. TToXXd ts aXXa vffi twv Syj[i.dpy(ov apyf^c ropavvixf^c; [idXtOTa 
YSYsvyj[iévY](: xspisXövTsq xatéXs^av éc "cö PooXsoTYjpiov, oXtYavO-pwxö- 
TaTOV Sy] töts [idXtOTa Sv xal Tcapd toöt' soxatacppövTjTOV, a^pöoo?: sx 
Twv aptatcov Tptaxootoo^. 

Haec igitur maxime ad rempublicam stabiliendam a Sulla 
facta commemorat: primum duas rogationes latas, alteram ne 
quid postea ad populum ferretur nisi de senatus sententia, alte- 
ram ut in comitiis centuriatim, non tributim populus in suffra- 
gium mitteretur; tum aliis multis in rebus tribuniciam potestatem 
esse imminutam; postremo auctum senatus numerum trecentis ex 
optimis viris in eum ordinem lectis. Haec quum non ab omni 
parte dilucide exposita sint, sed habeant de quibus dubitari pos- 
sit, tum duo sunt, quae diligentiorem disputationem desiderent, 
unum quid fuerit in ipsis rogationibus scriptum, alterum quo tem- 
pore sint illae latae; Appianus enim eas facit ferentem SuUam 
primum consulem a. ^61%"^, non Sullam dictatorem a. 673 8i. 

Ac primum quidem de duabus illis rogationibus, si quis 
nulla praesumpta opinione ea reputat, quae de i is ab Appiano 
narrata sunt, sic videtur esse existimandum. Priore illa de se- 
natu super legibus ante consulendo id actum est, ut quidquid ad 
populum ferretur, a senatu ante disceptaretur atque approbaretur, 
eo scilicet consilio, ut quod optima republica semper Romanis 
in consuetudine fuerat, sic renovaretur atque lege confirmaretur. 
Nam eo tempore, quum disciplina reipublicae Romanae cum 
summa civitatis salute erat ex potestate magistratuum, ex auc- 
toritate senatus, ex maiestate populi optime temperata, quum 
constituta inter cives iuris aequabilitate domesticae res compo- 
site et quiete agitabantur et penes senatum erat revera omnes 

reipublicae partes in unum continendi unoque consilio publica 
negotia administrandi vis, sic fieri solitum erat, ut et patricii ma- 
gistratiis et tribuni plebis, quidquid de republica administranda 
ad populum plebemve ferrent, ad voluntatem senatus sese ac- 
commodarent. Quod quamquam non erat definite lege prae- 
scriptum, sed, ut ait Appianus, tantum vsvo[JLtcj|xévov, neque is 
mos semper servatus est, tamen ita fieri rectae disciplinae bo- 
nique moris esse putabatur. Quae rogatio ita lata erat, lata di- 
cebatur vel de sententia senatus ^ vel ex sententia senaius^ vel 
ex senatus consulto^ ; dicebatur etiam, id quod Livius plurimis 
locis habet, lata ex ai4Ctorttate se7tatus^, quamquam haud scio 
an recte Mommsenus docuerit, sic non proprie dictum esse ne- 
que omnino liberae reipublicae temporibus, sed Livium in hac 
re, sicut in aliis, a publicae consuetudinis proprietate, quam ser- 
vabat libera respublica, discessisse. Apparet sic provisum eos 
voluisse, ne quid temere atque inconsiderate a populo iuberetur. 
Itaque apud Appianum Cassius ante pugnam Philippensem sic 
ad milites loquitur: »in pace senatus rem ante deliberat, ne vos 
errore decipiamini, ipsi autem iudicatis atque iubetis tributim vel 
centuriatim» ^. Nec vero raro aut nonnumquam, sed plerumque 



^ Cic. Balb. 24, 55. Liv. 25, 7. Macrob. Snt. 3, 17, 2 Eyss. 

- Cic. Balb. 8, 19. 

^ Cic. Clu. 49, 137. Rep. 3, 18, 22. Ascon. iii Mil. arg. p. 31 
Kiessl. Cfr Mommsen, Röm. Staatsr. III, p. 996. Non recte igitur Zu.mptius 
inter duas illas loquendi formulas: »de (ex) sententia senatus» et »ex senatus 
consulto» aliquantum interesse vult, quum in sententia Mommseni de plebiscito 
Termessensi reprehendenda dicit (1. c. p. 434), si plebiscitum illud documento 
futurum esset, ex senatus consulto tribunos plebis legem ferre potuisse, scrip- 
tum esse in praescriptione legis debuisse non de senatus sententia, sed ex se- 
natus consulto tribunos plebem rogasse. An quisquam credit, ut locis ab ipso 
iiUatis utar, aliud Ciceronem significare voluisse, quum dicit Balb. 8, 19 ex 
ea lege quam L. Gellius Cn. Cornelius ex senatus sententia tulerunt, aliud quum 
dicit Clu. 49> ^37 "''"^ istam legem ex isto senatus consulto Lucullus tulerit? Si- 
militer quum in opere quodam vel faciendo vel probando (exempla vide ap. 
MoMMSExuM, Röm. Staatsr. III, p. 996 adn. 3, add. Cic. de div. 1,2, 4) ali- 
quid tum de senatus sententia, tum ex sena tus consulto factum esse dicitur, 
utrumque sine dubio idem valere existimandum est. 

■* Vide Mommsen', Röm. Staatsr. III, p. 1033 adn. 2. Becker-Marquardt, 
Handb. der röm. Alt. II, 3, p. 118. 

' App. B. C. 4, 92 TO xöpo? Toos sv Toic s'.f>YjV'.y.ot? s'^* »fjiJKov avT'.Xa|j.- 



24 J. M. SUNDÉN 

id factuiii erat, ut tribuni quoque rogationes suas ferrent ex auc- 
toritate senatus, adeo ut si quid adversus voluntatem senatus 
vel tribuni rogassent vel plebs scivisset, non id quidem contra 
legem, sed contra rempublicam factum videretur ^. At Graccha- 
nis temporibus iisque, quae postea secuta sunt, res scilicet plane 
erat mutata. Erat igitur haec Sullae rogatio antiqui illius atque 
integri moris renovatio, ita ut quod antea usu tantumniodo re- 
ceptum fuisset, id sanctione legis firmaretur atque muniretur. 

Altera autem de comitiis rogatio, ut centuriatim, non tribu- 
tim populus in suffragium mitteretur, vix dubium est, quin id 
argumenti habuerit, ut conciliis plebis, ubi tributim suffragia fe- 
rebantur, potestas demeretur legum sciscendarum, quibus conci- 
liis quum tribuni plebis praessent in iisque dominarentur, non 
vSolum ea, quae in republica administranda sibi proposuerant, ita 
obtinebant, sed etiam id acerrimum telum habebant ad opes se- 
natus atque nobilitatis frangendas. Idque ita esse ex iis etiam 
facile colligitur, quae de causis rei Appianus addidit, remotum 
iri causam materi emque seditionum, si non penes pauperes ho- 
mines et audaces, sed penes eos, qui rerum opulentia et pruden- 
tia consilii valerent, decernendi arbitrium esset. 

Ita sibi rem informare Appianum legenti facillime in men- 
tem venit, nec dubium est, quin antiquiores omnes sic eum lo- 
cum intellexerint. Haec autem interpretatio cum ratione eorum 
non convenit, qui tribunis quandam legum ferendarum potestatem 
a Sulla tributam volunt; alia igitur excogitata est. Atque illud^ 
quod de senatu, antequam res ad populum ferretur, consulendo 
scriptum est, non ad patricios magistratus pertinere existimant, 
sed tantummodo ad tribunos. At ut ex Appiano illud efficiatur, 
ad verba illa, quae sunt [jltjSsv sti aTCpopooXsotov eq töv Sf^jxov so- 
(fépsaö-ai, cogitatione quodammodo adicitur 6x6 twv §r^|JLdp5(a)y, 
quod vereor ne minus recte fiat, etiamsi adversus tribunos maxime 
id cautum esse concedendum est; et vix tantum tribuendum est 
verbis Appiani, quae pauUo infra leguntur de legibus ad plebem 
ferendis (ooSéva vö»j.ov TCpö zy-q pooXr^q åc^ö TuXr^O-oc £a'^£pö[JLSvov), 



PavsTS rjjjxoi, TTpopooXeoouaYjc; |j.sv xr^t; ^ouKr^<;, hot. jjltj a'<faXsi7]T£, y.pivovxsi; o 
^ Cfr Becker-Marciuardt, Handb. d. röm. Alt. II, 3, p. 118 — 19. 

ut inde concludendum sit de tribunis tantummodo in lege actum 
esse^. Atque omnino de huius rogationis consilio sic iudicant, 
id quod iam supra diximus, non esse ea redintegratum morem 
ex melioribus reipublicae temporibus traditum, ut de legibus, quae 
ferrentur, senatus a magistratibus ante consuleretur, sed restitutam 
esse eam conciliorum plebis condicionem, quae ante legem Hor- 
tensiam fuerat, quum ita demum plebiscita totum populum tene- 
rent, si ea ante senatus probavisset^. Nam sic tum id ius fuisse 
circumscriptum maxime verisimiliter viri docti coniecerunt, etsi 
argumentis plane certis omnemque dubitationem eximentibus ea 
res demonstrari non potest. 

lam vero manifestum est cum illorum de priore rogatione 
opinione posteriorem rogationem, qualem nos eam intelligimus, 
constare non posse. Repugnant enim haec duo inter se, cavere, 
ut rogationum tribuniciarum penes senatum arbitrium sit, eodemque 
tempore cavere, ne quid suis conciliis plebi sciscere liceat, id est 
enim tribunis rogationum ferendarum potestatem adimere. Itaque 
ne haec quidem interpretatio iis probatur, sed plane aliter ea^ 
quae de altera rogatione apud Appianum sunt, accipiunt. Non 
est, inquiunt, de conciliis plebis, sed de comitiis centuriatis scripta^. 
Et quum constet eam centuriarum descriptionem, quae a prin- 
cipio fuerat, ut magna cum veri similitudine docti viri putant, haud 
multo ante initium belli punici secundi ita esse mutatam, ut tri- 
buum distributio cum distributione centuriarum quodam modo 
coniungeretur centuriaeque partes tribuum fierent, tum a Sulla ro- 
gatum esse dicunt, ut hic suffragiorum in comitiis centuriatis fe- 
rendorum modus aboleretur atque antiquissimus ille eorum comi- 
tiorum ordo restitueretur, qualis a Servio Tullio rege esset insti- 
tutus. Talem vero ne legem fuisse interpretemur, multa apparet 
obstare, neque id fieri posse nisi verbis Appiani vi subiecta, quae 
et a sententia scriptoris et a tota loci ratione videatur aliena. 
Primum deest id, quod ipsum rei caput esse debebat: in comitiis 
centuriatis. Nam si adiectum esset åv rg Xo/tTtSt éTtxXyjoto^ tac 



^ Id quod facit Mommsen, Röni. Staatsr. III, p. 158 adn. 2. 

■^ Mommsen, Röm. Staatsr. III, p. 157 — 8. 

^ Mommsen, Zeitschrift fur dic Alterthumswiss. 1846, p. 105, et iam Röm. 
Tribus (1844) P- 112— 13; Röm. Staatsr. III, p. 270 adn. i; Röm. Gescli. IP, 
p. 258 — 9; Lange, Röm. Alt. III, p. 126. 

ysipoTOviac |xfj xata cpoXa^ aXXa xata \6'/ov>^ YtY^-^sat^au ita forsitan 
lociis accipi posset, ut inter se opponerentur posterior centuria- 
torum comitiorum forma, ubi tribuum ratio habebatur, et anti- 
quior illa, quae cum distributione tribuum nihil habebat commune, 
quamquam vel sic res satis obscure neque admodum subtiliter 
si^nificata esset; sed ut nunc verba sunt, vix aliter intelligi pos- 
sunt, quam ut inter se opponantur concilia plebis et comitia cen- 
turiata. Deinde verbis illis <5)<; T6XXio<; paotXsoc IraSe significatio 
tribuitur, quae in iis inesse vix credi possit; nam ideo tantum ea 
verba addita sunt, ut apertius designarentur comitia centuriåta, 
quae quum iam a Servio Tullio instituta crederentur, maxime 
iusta populi romani comitia habebantur^ atque conciliis plebis 
tributisque comitiis et vetustate et dignitate potiora ad voluntatem 
populi declarandam. Eodemque fere modo alio Appiani loco ^ 
Tullii regis et Romuli nomina afferuntur ad ea universe signifi- 
canda, quae erant antiquissimis temporibus constituta et a maio- 
ribus tradita. Accedit, quo facilius quid actum sit intelligatur, 
quod causam addit Appianus illius rogationis, in comitiis scilicet 
rerum arbitrium före penes eos, quos et propter ampliores copias 
familiares et propter maiorem civilium rerum prudentiam spes 
esset melius reipublicae consulturos; qua ipsa re centuriåta co- 
mitia conciliis plebis praestare putabantur^. Denique quod dua- 
bus rogationibus expositis Appianus addit alia multa de potestate 
tribunorum esse dempta (TcoXXd ts äXXa ttjc twv Syjiiapycov ^-{^yyfi 

^ Cic. p. red. in sen. 11,27. 

- App. Pun. 118. Ibi narrat populo, quum 606/148 Scipionem Acmi- 
lianum consulem facere vellet, obstitisse consules, qui comitia haberent, quod 
ei nonduni legitima aetas ad eum magistratum capiendum esset, at, inquit, 
iXiTiapoov y.al evéxstvxo v.al £y.sxpaYsoav ex t di v ToXXtoo v. a I Pa>[i.6)»of) 
vojJLwv löv ^-yjjjLov xupLov zvjrjLi Twv ttpyatpsaicwv xal kuv Tcspl auxdiv v6|j.ajv ax'j- 
poöv *irj xDpoöv ov eO-éXoisv. 

^ Cic. leg. 3, 19, 44 Descriptus populus censu^ ordinibus, aetatibtts plus 
adhibet ad suffragium consilii quam fuse in tribus convocatus. Praeterea notum 
est Dionysium Halicamasseum sic semper xa^ cpoXexixa; exy.XY|a'la?, i. e con- 
cilia plebis, et xa? Xo)^'lxt3a? sxxXfjaia^ inter se opponere, ut in comitiis cen- 
turiatis patricios et divites, in conciliis plebis plebeios et pauperes plus valuisse 
dicat (ii, 45 extr., cfr 7, 59. 8, 6); qui quamquam de rebus antiquorum tem- 
porum loquitur neque totam rem satis videtur habuisse explicatam, tamen inde 
sine dubio iudicandum est, quid de hac re senserint ii, qui veteres annales com- 
posuerunt. 

^episXövTS*;), eum sic iudicasse apparet, etiam priora pertinuisse 
ad potestatem eorum coercendam, sed non facile intelligitur, quid 
mutatus in comitiis centuriatis suflfragii ferendi modus ad tribunos 
circumscribendos momenti habere potuerit. Mihi quidem non 
dubium videtur, quin si Appianus his verbis antiquam centuriaruni 
descriptionem significare voluerit, ita ut ei, qui tum erat, ordini 
opponeretur, haud magnae ei curae fuerit, ut quid dictum vellet, 
intelligeretur. 

Dicet fortasse aliquis: sint haec ita, sed Appianus, quid 
auctores sui habuerint, non recte intellexit, qui hoc ipsum dixe- 
runt, Sullam in constituenda comitiorum ratione ad antiqua redi- 
tum voluisse. Sed iure quaeritur: quo tandem consilio Sullam 
priscam illam centuriarum descriptionem reduxisse putandum est, 
cuius iamdiu memoria ex animis hominum paene oblitterata erat, 
ita ut qualis revera esset quidque ea posset effici, eo tempore 
vix quisquam recte cogitatione sibi fingere posset? Dictum est 
hane legem impedimento före, ne comitia consulum, praetorum, 
censorum ex sententia popularium evenirent ^ . Sed si hoc actum 
est, certe ad exspectationem res non respondit. Nam eodem iam 
anno, quum Sulla ipso praesente ac prope inspectante comitia 
consularia haberentur, non ex sententia ei res cessit; itaque non 
satis feliciter excogitatum neque efficax fuisse id remedium videtur. 
Neque postea, quum Sulla unus ad suum arbitrium omnia admi- 
nistrabat, videmus in comitiis centuriatis alio modo factam esse 
suflfragiorum lationem, quam ante id tempus et post facta est. 
Quum centuriarum descriptio ante secundum punicum bellum 
novata est, id quidem sane datum sit iis, qui populari rationi 
studebant, ut suffragia hominum minus locupletium in comitiis 
plus quam antea possent^, quamquam de ea quoque re inter 
doctos dissensio est; sed tamen neque ante Sullae tempora neque 
post ea quemquam questum esse cognovimus, quod his in comitiis 



^ Lange, Röm. Alt. III, p. 126. Mommsen, Rom. Gesch. IP, p. 258. 
•Quae praeterea a Mommseno disputata sunt de mutata eo tempore fortunarum 
•omnium condicione deque censuum summis ad eorum temporum rationes non 
accommodatis, ea magis infinite et universe dicta videntur, quam ut inde certi 
aliquid eftici possit. 

- Dion. Hal. 4, 21. Cfr Mommsex, Röm. Staatsr. III, p. 270; Lange, 
Röm. Alt. II, p. 513. 

plurimum valerent homines propter paupertatem ad quid\'is au- 
dendum promptos, qui ab Appiano ot ;cév*/jT£? xai d^oaaoTatoi ap- 
pellantur, sed conciliis plebis id ipsum vitio dabatur. Et quae 
tandem haec esset reipublicae constituendae prudentia ea concilia 
retinere, ita quidem si senatus accederet auctoritas, centuriata 
autem comitia non solum ita mutare, ut plane exoleta et vetustate 
ab usu intermissa revocarentur, sed etiam ab auctoritate senatus 
libera relinquere, quae antea si non iure, at re necessaria existi- 
mata esset. Itaque quum posterior illa rogatio ad concilia plebis 
pertineat necesse sit, prior rogatio non potest esse tantummodo 
de tribunis plebis lata. Quod si ita est, hac rogatione non illatam 
esse putandum est mentionem de lege Hortensia abroganda, quam- 
quam ita revocata est quodammodo conciliorum plebis ante eam 
legem condicio, sed id tantum actum, ut antequam ad populum 
plebemve aliquid ferretur, de ea re senatus ante consultaret, ita 
ut quidquid ferretur, id de senatus sententia ferretur. 



. V. 

Cum iis, quae supra disputata sunt, quodammodo coniuncta 
est alia quaestio, rectene dictum sit^, seditiones a Cinna Marioque 
et a Lepido motas eaque, quae tum in republica gesta sint, do- 
cumento esse, legem Sullanam de senatu ante consulendo consules 
non tenuisse, eamque ipsam ob causam earum seditionum duces 
consules, non tribunos fuisse; quamobrem de ea re nonnulla adi- 
cere alienum non erit. Omnino de his rerum motibus ea quidem 
cognovimus, ut universum rerum cursum et quid utrique in repu- 
blica certantes sibi proposuerint, quid secuti sint, satis perspicere 
possimus, sed non adeo accurata et ad singulas res illustrandas 
apta nobis sunt memoriae prodita, ut quomodo in unaquaque re 
suscipienda aut peragenda ad praescripta formulasque legum aut 
ad morem in publicarum rerum tractatione receptum actiones suas 
accommodarint, certa nobis diiudicatio sit. Velut in illa rerum 
perturbatione a. 66'jl2>'j, quae fuit initium belli Octaviani, quam- 
quam Cinnä totius rei gerendae auctor fuit et princeps, vix tamen 
pro explorato haberi potest, utrum leges ad consilia perficienda 

* MoMMSEN, Röm. Gesch. IP p. 351 adn. 

spectantes omnes consulares fuerint an tribunorum quoque ius 
legum ferendarum usurpatum sit, si quidem Appianus diserte 
dicit^ tribunicia lege Marium esse de exsilio revocatum, idque ita 
fuisse confirmat Cicero^, alii^ vero ita de ea lege loquuntur, ut 
ab ipso Cinria rogatam credas. Quod autem Cinna sua sponte, 
non de senatus sententia leges eas tulit, a quibus initium factum 
est seditionis post profectionem SuUae ortae bellique Octaviani 
— nam consilia eius, contra tendente Octavio collega, non fuisse 
probata maiori parti senatus vix dubium est — neque primum 
neque unum hoc testimonium habemus, unde appareat, Romae 
his praesertim turbulentis temporibus aliud fuisse legem esse per- 
latam, aliud in usum translatam, ita ut ea se homines teneri ar- 
bitrarentur. Neque mirum est, quum SuUa a rerum procuratione 
se ipse removisset, quae ab eo constituta essent, pro nihilo esse 
habita, etsi non statim leges ipsae abrogatae sunt. Certe popu- 
laris partis homines quam in legum praescriptis moreque recepto 
observandis non fuerint diligentes, si consiliis suis obstarent, ex 
multis rebus satis apparet; constat, ut alia omittam, consules sine 
comitiis populi esse factos, Cinna et Carbone ipsis sibi magi- 
stratus continuantibus. Haec autem civilis dissensio armata potis- 
simum fuit dissensio, et si ducibus opus erat consulibus, qui soli 
exercitum, cui imperarent, haberent, ea maxime videtur causa 
fuisse, quod vi et armis obtinendum erat, quod appetebatur. Atque 
tribunos per hos popularis dominationis annos minus etiam quam 
antea, quum penes optimates summa rei esset, actionem rerum 
suscipere videmus ; neque enim quod auctoritati senatus demptum 
est, id aut libeitati populi aut tribunorum potestati adiectum, sed 
omnis potentia in factionis principes cessit, qui nomine magistra- 
tuum paene tyrannorum in modum in republica dominabantur. 

Idemque fere dicendum est de altera quoque seditione, quae 
a Lepido mota est. Nam de hac quoque obscurum est, qui 
modus tum fuerit rogandarum legum, atque etiam illud incertum, 
utrum revera omnes rogatae sint de iisque in comitiis actum necne; 
certe ad id probandum vix illud valet, quod apud Tacitum est 



* App. B. C. I, 70. 

^ Cic. p. red. in sen. 15, 38; p. red. ad Q.uir. 4, 10 tribnmciis illi 
rogatiofiibus rntlla auctoritate senaiits sunt restititti. 
^ Dio Cass. fr. 100, 8 Melb. Vell. 2, 21. 

de turbidis Lepidi rogationibus^. Rogationes eius, quum iis ob- 
sisteret Catulus collega, perferri non potuerunt; uni tantummodo 
rogationi frumentariae Catulus non adversatus est*^, quod ita sine 
dubio accipiendum est, ut eam senatum approbasse putemus, 
eamque unam perlatam esse probabile est. Omnino iam tum eo 
perventum erat, id quod primum Caesare, deinde triumviris rerum 
summam tenentibus, postea principatus temporibus erat manife- 
stum, ut in senatu non ea libertatis et constantiae vis inesset, ut 
potentibus iis hominibus, penes quos esset imperium, resistere 
posset. Itaque videmus in hac civium dissensione hunc ordinem 
media consilia probare et inter factionum principes pacem com- 
ponere studere; videmus iureiurando eos adigere alterum contra 
alterum arma non sumpturos; videmus Lepido condiciones ferre 
et se omni periculo defunctum sperare, si ille in provinciam abisset. 
Insequenti anno 6yyl'j'j Lepidus, quum exercitu comparato aperte 
hostilia auderet, et si bi consulatum et reipublicae restitutionem 
tribuniciae potestatis ceteraque, quae popularis causae adiuvandae 
et confirmandae esse existimabantur, postulavit. Haec ut impetra- 
rentur, cum senatu actum esse quid est aliud quam voluisse eum, 
quae postularet, a senatu approbata, ut postea de ea re ad po- 
pulum ferretur, quem rogationes accepturum non videbatur dubi- 
tandum. Tota igitur haec rei tractatio magis documento est senatui 
ius fuisse rogationes ante approbandi, quam nuUa opus fuisse rei 
ad senatum relatione. Praeterea ea est huius rei ratio, ut facile 
cogitari possit ante palam factum esse vel palam fieri potuisse, 
quid lege quis rogaturus esset, quam senatus de re consuleretur, 
etiamsi ipsa legis promulgatio tum demum facta sit, quum res 
esset a senatu approbata. Neque desunt exempla, unde colligi 
possit ita actum esse. Velut de lege lulia agraria, quam tulit 
Caesar a. 695/59, Dio Cassius narrat^ Caesarem primum de re ad 
senatum retulisse, si posset ad legem perferendam eius ordinis 
uti auctoritate, et postea demum, quum haec eum spes fefellisset, 
decrevisse vel adversante senatu apud populum rem peragere. 
Aliud exemplum est, quod Appianus tradit^ de lege Antonia de 



^ Tac. Ann. 3, 27. 

■^ Gran. Lic. p. 43 Bonn. 

^ Dio Cass. 38, 1—3. 

^ App. B. C. 3, 30 o It vofAO? 6 iispl T"/];; KeXitx'?](; TrpooYpaf sto aoxixa, 

permutatione provinciarum a. 710/44. Quam legem propositam 
esse ait metuentibus et sic obviam euntibus senatoribus, ut si ad 
senatum res relata esset, suis se sententiis legem prohibituros 
sp>erarent, sin senatu non consulto ad populum ferret, tribunos ad 
intercedendum adducturos. Ex earum igitur rerum, quae seditio- 
nibus a Cinna et Lepido motis actae sunt, consideratione satis 
mihi apparere videtur, quam nihil inde eorum sententiae firma- 
menti accedat, qui de Sullanis legibus sic iudicant, ut consulibus 
leges ad populum ferentibus nulla opus fuisse senatus auctoritate 
arbitrentur. 

VI. 

Huic autem Appianei loci interpretation!, quam supra de- 
fendere conati sumus, sic fortasse a quopiam occurritur: si po- 
steriore rogatione de suffragiis centuriatim ferendis tribunis re\era 
ius legum ferendarum ademptum est, necesse est Appianum 
sensisse priorem rogationem ad solos consules pertinuisse; ac 
tamen a tribunis maxime periculum ostendebatur potentiae nobi- 
litatis eorumque ius circumscribi opus erat, consules certe hac 
sua potestate adversa senatus voluntate non saepe usi erant, ita 
ut lege eam definiri necessarium videri posset. Quod quum non 
sine causa sit reprehensum, facile traducimur ad alteram quaestio- 
nem, quam locum Appiani consideranti oriri diximus: quo tempore 
facta sunt haec, quae Sullam fecisse Appianus narrat? num eo 
anno, in quem Appianus ea coniecit, i. e. Sulla consule a. 666 SS} 
Hoc plerique nunc pro vero sumere videntur, Mommsenus ceterique 
omnes recentiores, qui sententiam eius sequuntur, etiam Zumptius^, 
qui ceteris in rebus plane aliam rei explicandae viam ingressus 
est. Sunt tamen, qui contra sentiant^; ac revera satis probabile 



opp(i)8oo37]^ ::dvo zr^q ^ooKf^^ xal £7t'.voo6aY](;, el jxev 6 'AvTa)ViO(; aaxov irpo- 
^ooXsoot, xoiXosiv 7rpopo'jX£o6|X£vov, si öe aTcpo^ooXeoxov l^ xov o*?j|xov e3'i£po'., 
T06? ^riikåpy^ODq l^ xwXuciv £7C'.7C£[a::£'.v. 

^ ZuMPT, Crim. Recht II, i, p. 295—7. 

2 Vclut Drumann, Gesch. Roms II, p. 438 et Madvig, Den rom. Stats 
Forfatning og Förvaltning I, p. 202, 390. In eadem sententia antea fult Momm- 
SEN, Röm. Trib. p. 112. Etiam Ihne, Rom. Gesch. V, p. 290, magnopere du- 
bitat, verene haec Appianus tradiderit. 

videtur hic perturbatum esse quodammodo temporum ordinem et 
Appianum in primi consulatus annum ea transtulisse, quae ad ius 
tribunatus imminuendum a Sulla dictatore a 673 — 4 81 — 80 acta 
sunt. Atque ita cur credendum sit, haec potissimum afferri possunt. 

Primum Appianus narrat SuUam praeter rogationes, de qui- 
bus diximus, non solum alia multa constituisse, ut potestati tri- 
bunorum modus imponeretur, sed etiam senatus numerum auxisse 
trecentis novis lectis senatoribus. Quae lectio tum certe non facta 
est; aliter scriptum sine dubio legeremus novos senatores tum in 
senatum venisse et postea a Marianis Cinnanisque, quum rerum 
potiti essent, eiectos esse. Dicunt quidem nonnulli inde con- 
iciendum esse eam rem, etsi a populo sit decreta, non esse per- 
fectam ; sed haec certe non Appiani narratio est, qui dicit eos in 
senatum lectos (xatéXs^av ic tö pooXsotYjpiov). Contra quum satis 
certum sit et ex aliis auctoribus et ex Appiano ipso^ Sullam in 
dictatura numerum senatus auxisse, facilius et maiore cum causa 
concluditur, si in hac re temporum ordo servatus non sit, fieri 
potuisse, ut etiam aliis in rebiis idem error committeretur. 

Deinde is, qui periochas Livianas scripsit (ep. 89), admodum 
accurate pleraque complectitur, quae a Sulla dictatore ad statum 
civitatis confirmandum acta sunt^, inter quae modum tribuniciae 
potestati impositum commemorat his verbis: tribunoruvi plebis 
potestatem niinuit ei ms om?ie legum ferendartun ademii; de anno 
autem 666/88 (ep. T"]) nihil est apud eum nisi hoc: L. Stilla ci- 
vitatis statlim ordinavit; quae verba facile referri possunt ad leges 
Sulpicias sublatas ceteraque haud ita late patentia, quae tum a 
Sulla esse consulta provisaque verisimile est. Contra in narrandis 
iis, quae a Sulla dictatore ad tribuniciam potestatem infirmandam 
acta sunt, Appianus^ nihil habet nisi hoc satis infinite dictum, 



^ App. B. C, I, 100, ubi de senatu idem fere narrat, quod i, 59. 

- Liv. Ep. 89 Legibus novis reipublicae stotinn covfirnmvit; tribimornnt 
plebis potestatem niinuii et ofime ius legiun ferendartnn adeuiit; pontificuni augu- 
runique collegiimi anipliavit ; senatunt ex equestri ordine supplevit; proscriptornni 
liberis ius petendoruin honor unt eripuit et bona eoritni vendidit, ex quibus plurinta 
rapuit, et quae sequuntur. 

^ App. B. C. I, 100 T*r]v Tiov 0T|jj.aj>yaiV ÄpyYjv laa y.al avsiXsv, aaO-svs- 
oioci*r]v ^Tco'i)Yjva-, t.rj\ vofxo) y.ooXuoa; •xTjOsij.iocv aXXYjV tov ^Y^jjiapyov öt|iyY]v sti 
apy£'.V 3lo xal Travis; ol 564*/]': Yj y^vo'JC avtiTCOioofisvo'. xv]v o.'j^/^(^ s; to ^sXXov 

eum tribuniciam potestatem raaxime debiiitassÄ 
sustuHsse; id unum novum atque definitum adiF 
maximi momenti est, Hs qui tribunatuni gessiss 
spem abscidisse ex tribunatu maiorem honoreni 
igitur inter Livii et Appiani narrationem interesB 
ad tribunorum ius coercendum maximum laceB 
Appianus Sulla primum consuie, Livius Sulla diJ 
vult. Sine dubio Livius rectius tempoiiini ordini 
tius etiam res ipsas exposuit. Nam ne tum qiB 
tator rempublicam constituit, Sulla concilia plebi^F 
bänt creandorum magistratuum causa, neque 
reperimus, Sulla dictatore et decem iUis annis, 
valebant, alio modo tribunos creatos esse atqut 
et postea. Neque revera ipsa concilia plebis ^ 
oppressam tribuniciam potestatem, quamquam ; 
magna parte potestatis et ea potestate, quae ci 
periculosa, privata sunt, quum tribuni ius legumB 
serunt. Appianus igitur, si summam rei spectaiB 
multum aberravit, si quidem iuris illa imminutiJ 
bunos, sed per eos ad concilia plebis pertinebatf 
lam tum non potuisse graviorem tribuniciae pot 
fligere, nedum ut concilia plebis tolleret, vel i 
initio anni insequentis ei a tribuno dies dicta esB 
tempore, quum leges Sullae vigebant. diei dictT 
nu Ilas com me mo ratas cognovimus. 

Denique illud considerandum est — cuius r 
brevissime sed satis graviter significavit Madvij^B 
Sullam tantum opibus et auctoritate valuis. 
posset, neque eum fuisse civitatis statum, ut tal 
desiderari viderentur. Nondum populäres, MariB 
bus, sceleribus scelera cumulaverant; quac ad 
verant, pro nihilo habenda erant prae iis, quon 
sustinebant. Et qualis erat ipsius Sullae condic 
a Sulpicio popularium diice latis obsisteret, nibfl 
fugeret, habuerat, quam ut ferias indicerct i 
deinde tumultum concitantibus adversariis ipsisqB 
intentantibus et id edictum revocare et ipse 
> Cic. Brut. 48, 179; Plut. Sulla 10 ixtr. 
K. Hum. V/I. Sant/, i Ufisala V. } 

erat ; postremo quum sex cum legionibus redisset atque urbe facili 
negotio potitus esset, quamquam ibi omnium rerum erat potens^ 
tamen haud ignorabat, quidquid posset, id totum in virtute ac 
fide exercitus sui positum esse. Neque ei cohsiliuni erat Romae 
remanere, sed trahebat cupiditas primo quoque tempore adversus 
Mithridaten ducendi, ubi et imperii romani et suae gloriae melius 
consulere posset; itaque si compositio quaedam et pactio cum 
factione adversariorum fieri posset, in praesentia saltem haud ab- 
nuebat. Accedebat, quod neque consularia comitia neque tribu- 
nicia ut ex sua sententia evenirent perficere potuit, sed et consul 
factus est L. Cinna, ex adversa factione vir et Sullae inimicus^ 
nec ad alios magistratus suffragatio eius valuit, quin candidati 
duo, quibus favebat, repulsam ferrent. Denique Romae deposito 
consulatu timebat, ne vitae suae insidiae fierent, atque etiam a 
tribuno plebis ei dies dicta est, neque se in tuto esse credebat^ 
nisi quum Capuam ad exercitum suum profectus esset. Ex his 
igitur intelligi potest non tam firmam atque stabilem auctoritatem 
eius in republica fuisse, ut tamquam nihil obstaret, omnia ad suum 
arbitrium administrare posset. Quae quum ita essent, num qua 
spes ei fuit tot tantasque res moliendi, ut novum senatum effi- 
ceret, ut tribunorum potestatem paene perverteret, ut conciliis 
plebis legum iubendarum ius adimeret? Et num esset hominis 
reipublicae constituendae ac regendae scientissimi ad ea perficienda 
aggredi, quae simul ipse e conspectu discessisset, mox irrita före 
atque infecta satis ei posset esse persuasum? 

Plane alius erat rerum status, quum e bello Mithridatico 
rediit recentium victoriarum gloria nitens. Populäres per sex illos 
saevissimae dominationis annos tot se maleficiis obstrinxerant 
tantumque ' in odium venerant, ut Sulla libertatis vindex et rei- 
publicae restitutor multis veni re videretur. Bello duorum annorum 
gravissimo maximeque cruento gradatim eo rem perduxerat, ut 
Italiae dominus esset. Idem quum proscriptionibus inimicos ex- 
stinxisset, sperare poterat, före ut per aliquot annos nullo impe- 
diente, ita ut vellet, id opus reipublicae reficiendae atque refor- 
mandae, quod animo agitabat, instituere et perficere sibi liceret; 
neque dubium est, quin tum certam" eius rei instituendae rationem 
ab omni parte animo descriptam habuerit. Compertum enim est 
eum a. 671/83 cum Scipione consule egisse de disciplina civitatis 

constituenda quidque iuris ac potestatis esset iis reipublicae par- 
tibus tribuendum, inter quas administratio rerum esset communi- 
canda^. Contra Sullam, quae videtur esse Zumptii sententia, iam 
in primo consulatu formam habuisse descriptam earum legum, 
quibus postea dictator rempublicam mutavit, vix credibile est. 
Itaque tum demum, quum devictis adversariis Sulla dictator omnia 
poterat, ea erant tempora, ut ad vires tribuniciae potestatis fran- 
gendas tanta tamque late patentia consilia cum aliqua spe rei 
bene gerendae fidenti animo suscipere posset. 

Quod si recte supra ostendimus hac lege, de qua quaeri- 
mus, conciliis plebis ius legum sciscendarum esse ademptum idque 
a. 666/88 vix tentari potuisse manifestum est, neque rursus tota 
res ab Appiano conficta esse potest, quid restat aliud, nisi ut 
existimemus Appianum inter se commiscuisse et commutasse, 
quae de potestate tribunorum a. 666/88 et quae a. 673/81 rogata 
sunt.^ Quod eo facilius fieri potuit, quod apparet eum in primum 
Sullae consulatum, non ut alii auctores in dictaturam eius eas 
leges, quibus maxime ius eius magistratus est deminutum, contu- 
lisse. Praeterea Appianum in temporibus notandis saepenumero 
errasse iam Drumannus ostendit^, eundemque ceteroquin in rebus 
narrandis atque ordinandis vera falsis confudisse ob eamque rem 
non tanta fide esse dignum, quanta ei plerumque tribuitur, nu- 
perrime docuit Schwartzius ^. 

Contra ea satis probabile videtur legem de consulendo ante 
senatu eo anno (666/88) a Sulla esse rogatam. Neque enim nisi 
duarum illarum rogationum tempora distinguendo toUitur repug- 
nantia, quae semper quodammodo remanet, si eiusdem temporis 
fuisse creduntur. Praeterea nihil magis in promptu erat, ut provide- 
retur, ne quid temere aut malö publico a populo iuberetur. Duo 



^ Cic. Phil. 12, i:, 27 Sulla cum Scipiotte inter Cales et Teanum, quum 
alter ttobilitatis florem, alter belli socios adhihuisset, de auctoritate senatus, de suffra- 
giis populi et de inre civitatis leges inter se et condiciones tulerunt. 

2 Drumann, Gesch. Roms I, p. 81. 

^ Difficillima est de auctoribus Appiani quaestio, de qua re quum alii 
multi, tum diligentissime Schwartzius disputavit (Wissowa, Real-Enc. der dass. 
Alterthumsvviss. II in v. Appianus). Qui de hac re sic scribit (p. 225): »In 
der Mosaik sind gute und ächte Steine, aber die Zusammensetzung ist willkiir- 
lich und romanhaft so sehr, dass Wahres und Falsches nur mit sehr bedingter 
Wahrscheinlichkeit zu sondern ist.» 

tantum adversus rogationes tribunicias ii habebant praesidia, qui- 
bus salus publica erat curae, si ceteri tribuni intercederent aut si 
quid religio morae aflferre posset. Quorum alterum quam invali- 
dum esset, si tribuni inter se consentirent, facile apparebat; altero 
quoque parum profici Sulla ipse adversus tribunos expertus erat. 
Quod igitur aliud praesto erat perfugium, quam ut lege caveretur, 
ne quid nisi ante consulto senatu ad populum ferretur? Neque 
si ita caveretur, exceptas esse patriciorum magistratuum rogatio- 
nes, id universae disciplinae et rationi reipublicae romanae morique 
a maioribus tradito erat consentaneum, ita ut neque ab optima- 
tibus neque a popularibus ea res reprehendi posset. Ita legum 
condendarum cura et custodia ad eam reipublicae partem delata 
est, quam unam cum salute civitatis eam gerere posse aliqua spes 
erat, senatum. Nam populi in comitiis conciliisque leges sciscendi 
potestas eo tempore adeo soluta ac libera erat, adeo nullis circum- 
scripta terminis, adeo ab omni cautione, ne quid peccaretur, de- 
stituta, ut summa inde pericula timeri possent. Quisquis consul 
erat, quisquis praetor, quisquis tribunus plebis, ei pro sua pote- 
state licebat, comitiis vel concilio convocato, quidquid ei placebat, 
cuicuimodi id erat, iudicio populi plebisve subicere, unaque suffra- 
giorum latio ad rem conficiendam satis erat, ita ut quod una 
plures tribus vel centuriae iussissent, id ratum firmumque esset 
eaque lege omnes cives tenerentur. Una ad id tempus fuerat 
malorum, quae inde oriri poterant, cautio, si senatus tantum auc- 
toritate valeret, ut saluti publicae providere posset, sed quum id 
non iam satis esse videretur, verendum erat, ne respublica stare 
omnino non posset. Mentio igitur facile a prudentioribus inferri 
poterat, ut tentaretur, si quam auctoritatem ante senatus more 
tenuisset rogationes antequam ferrentur approbandi, ea lege ei 
tributa atque munita, maior in eo ordine vis esset ad tribunicios 
conatus reprimendos ^ . Hoc quoque praesidium vanum esse quum 
eventus rerum docuisset, Sulla dictator factus tempus esse exi- 
stimavit magis efficacibus adhibitis remediis cavendi, ne quid 
perniciosa tribunorum consilia reipublicae nocerent. 



Eo igitur, unde profecta erat, rediit disputatio nostra. Nam 
ab duobus antiquorum auctorum locis, unde potissimum petenda 

^ Cfr MoMMSEN, Röm. Gesch. IP, p. 260. 

est huius rei cognitio, argumentationis nostrae initium ductum est, 
uno Appiani, altero eius qui periochas scripsit Livianas. Quos 
inter auctores, quamquam de tempore rei discrepat, tamen de ipsa 
re non eam esse dissensionem demonstrare conati sumus, ut non 
quae ab altero narrata sunt, ab altero confirmari videantur. Atque 
ut eorum, quae dicta sunt, summam breviter comprehendamus, si 
Livium diserte scripsisse apparet ius legum ferendarum a Sulla 
tribunis esse ademptum, si Appianus ea de hac re tradidit, quae 
diligentius rem examinand, si non cum Livio plane consentiant, 
at cum eius narratione pugnare non videantur, ad hoc si et ple- 
biscitum illud de Termessibus post factum est, quam tribuni iura 
amissa recuperassent, neque omnino ullum legis indicium videtur 
exstare eo tempore, quum leges SuUanae vigebant, tribunis plebis 
ferentibus perlatae; satis argumenti nobis attulisse videmur, cur 
Sullam revera hane potestatem tribunis ademisse neque recte anti- 
quiorum scriptorum de hac re sententiam a recentioribus esse 
improbatam existimemus. 



K. Hum. Vet. Santf. i Upsala. V, j. 

